Translate the text from Welsh to English.



 
Mae pecyn ariannu cychwynnol Llywodraeth Cymru o £10 miliwn wedi golygu bod dros 800 o bobl wedi cael llety ers i’r cyfyngiadau ar symud ddod i rym. Yn flaenorol, roedd nifer o’r bobl hynny wedi gorfod cysgu ar y stryd, neu’n dioddef ‘digartrefedd cudd’ gan symud o soffa i soffa neu fyw mewn llety anaddas dros dro.


Nawr mae Llywodraeth Cymru am adeiladu ar y llwyddiant hwn i newid y ffordd o edrych ar ddigartrefedd yn y tymor hir. 


Bydd gofyn i awdurdodau lleol lunio cynlluniau i drawsnewid gwasanaethau a’r llety sy’n cael ei gynnig ar draws Cymru er mwyn helpu’r rhai sydd mewn llety dros dro ar hyn o bryd i symud ymlaen i gael cartrefi tymor hirach a sicrhau opsiynau urddasol ac addas i'r rhai sy'n wynebu digartrefedd yn y dyfodol. Bydd y cyllid ychwanegol, ynghyd â chymorth a chanllawiau yn eu helpu i gyflawni hyn.


Gan gyhoeddi’r cyllid cyn uwchgynhadledd rithiol ar ddigartrefedd gydag awdurdodau lleol, landlordiaid cymdeithasol cofrestredig, gwasanaethau iechyd a’r trydydd sector, dywedodd Julie James:



> Mae ymdrechion cyfunol y sector i letya pobl ddigartref yn ystod y pandemig wedi bod yn anhygoel. Doedd cael dros 800 o bobl oddi ar y stryd neu allan o lety anaddas ddim yn dasg hawdd, ond drwy gydweithio rydyn ni wedi gwneud gwahaniaeth enfawr i fywydau’r bobl yma.
> 
> 
> Serch hynny, dydy hyn ddim yn golygu ein bod ni wedi datrys digartrefedd yng Nghymru. Rydyn ni wedi llwyddo i leddfu’r sefyllfa dros dro, ond ein nod o hyd yw rhoi diwedd ar ddigartrefedd, a dydyn ni ddim am weld pobl yn cael eu gorfodi yn ôl ar y stryd.
> 
> 
> Mae’r argyfwng hwn wedi rhoi cyfle unigryw i ni newid y gwasanaethau a newid bywydau er gwell, ac mae hynny’n hynod o gyffrous. Mae’r cyllid hwn, a’n dull gweithredu ar y cyd hyd yma yn rhoi hyder y gallwn ni nawr gymryd cam sylweddol tuag at gyflawni ein nod o roi diwedd ar ddigartrefedd yng Nghymru.


Dywedodd Jon Sparkes, cadeirydd y Grŵp Gweithredu ar Ddigartrefedd a phrif weithredwr Crisis:



> Mae’r argyfwng coronafeirws wedi effeithio ar bawb yn ein cymdeithas, ond mae pobl sy’n wynebu digartrefedd ymysg y mwyaf agored i niwed. Mae’r camau a gymerwyd gan Lywodraeth Cymru, cynghorau, gwasanaethau cyhoeddus Cymru ac elusennau i ymateb yn gyflym ac yn gynnar wedi llwyddo i ddiogelu nifer o bobl drwy ddarparu llety brys.
> 
> 
> Mae wedi bod yn gyfnod heriol iawn i nifer ohonom ni, ond mae’n dangos faint y gallwn gyflawni drwy weithio gyda’n gilydd. Nawr rhaid i ni ddechrau ar y cam nesaf ar fyrder i helpu pobl i gael cartrefi diogel a sefydlog, fel na fyddwn yn gweld pobl yn cael eu gorfodi yn ôl ar y stryd neu i lety dros dro sy’n anniogel.
> 
> 
> Mae Llywodraeth Cymru yn cymryd camau cadarnhaol iawn ar hyn o bryd, ac wrth i’r cyfyngiadau ar symud lacio, rwy’n edrych ymlaen yn y man at weld cynllun Llywodraeth Cymru i atal digartrefedd a rhoi diwedd arno yn llwyr, yn unol ag argymhellion y Grŵp Gweithredu ar Ddigartrefedd.


Dywedodd y Cynghorydd Andrea Lewis (Abertawe), Llefarydd CLlLC ar dai:



> Rwy’n hynod o falch o’r gwaith mae’r gweithwyr proffesiynol ym maes tai mewn awdurdodau lleol wedi’i wneud, mewn cydweithrediad agos â landlordiaid cymdeithasol, darparwyr cymorth, y sector preifat a Llywodraeth Cymru, i ddarparu llety i bobl ddigartref a’r rhai sydd mewn llety anaddas ar yr adeg gythryblus hon. Rydyn ni’n edrych ymlaen at barhau i weithio gyda'n gilydd er mwyn helpu i sicrhau bod modd i ni ddal i ddarparu'r gefnogaeth hon, sydd ei hangen yn ddirfawr, ar ôl i'r argyfwng ddod i ben.







Translation:


 
The Welsh Government’s initial funding package of £10 million has meant that over 800 people have been housed since lockdown began. Many of these people were previously forced to sleep on our streets or were the ‘hidden homeless’ living precariously as ‘sofa surfers’ or in unsuitable temporary accommodation.


The Welsh Government now wants to build on this success to change the approach to homelessness for the long term. 


Local authorities will be asked to draw up plans to transform services and the accommodation offer across Wales to help those currently in temporary accommodation to move on to a longer term home and ensure dignified suitable options for those who face homelessness in the future. The additional funding, support and guidance will help them to achieve this.


Announcing the funding ahead of a virtual summit on homelessness with local authorities, registered social landlords, health services and the third sector, Julie James said:



> The collaborative effort of the sector to accommodate homeless people during the pandemic has been incredible. Getting over 800 people off the streets or away from unsuitable accommodation has not been easy but by working together we have made a big difference to the lives of these people.
> 
> 
> This does not, however, mean we have resolved homelessness in Wales. We have achieved a temporary reprieve, but it remains our goal to end homelessness and we will not see people forced back onto the streets.
> 
> 
> This crisis has provided us with a unique opportunity to change the services and change lives for the better and I am truly excited about this. This funding, together with the collaborative approach we have taken so far gives me confidence that we can now make a significant step towards achieving our goal of ending homelessness in Wales.


Jon Sparkes, chair of the Homelessness Action Group and chief executive of Crisis, said:



> The coronavirus outbreak has affected everyone in our society but people facing homelessness are among the most exposed. Swift and decisive action early on by the Welsh Government, councils, Welsh public services and charities has successfully protected many people by providing emergency accommodation.
> 
> 
> This has been a very challenging time for many of us but it shows how much we can achieve by working together. We now need to urgently start the next phase of helping people into safe and secure homes, so that we don’t see people forced back onto the street or into unsafe temporary accommodation.
> 
> 
> The Welsh Government is taking very positive steps right now and as we move out of lockdown I look forward to seeing in due course the Welsh Government’s plan to prevent and end homelessness for good as the Homelessness Action Group recommended.


Councillor Andrea Lewis (Swansea), WLGA Spokesperson for Housing said:



> I am extremely proud of the work carried out by housing professionals in local authorities, in close collaboration with social landlords, support providers, the private sector and Welsh Government, to provide accommodation for homeless people and those in unsuitable accommodation at this very unsettling time. We look forward to continuing to work together to help make sure that we are still able to continue providing this much needed support after the crisis has subsided.